ห้ามตำรวจลาหยุดรับปีใหม่
คุมความปลอดภัยคืนเคาต์ดาวน์-อำนวยจราจรตรวจเมาเข้ม,วันที่ 23 ธ.ค.58 ที่กองบังคับการตำรวจจราจร (บก.จร.) พล.ต.ท.เดชณรงค์ สุทธิชาญบัญชา ผู้ช่วย ผบ.ตร. ที่ปรึกษา (สบ 10) เปิดเผยภายหลังเป็นประธานประชุมเตรียมความพร้อมการอำนวยความสะดวกด้านการจราจร และรักษาความปลอดภัยการจัดกิจกรรมเคาต์ดาวน์ในช่วงเทศกาลคริสต์มาสและปีใหม่ 2559 ว่า ในช่วงเทศกาลปีใหม่นี้ ได้กำชับให้ทั้ง 88 สน.รวมทั้ง บก.จร.ในการเตรียมความพร้อมดูแลในช่วงเทศกาล โดยเน้นในเรื่องของการอำนวยความสะดวกและความปลอดภัยรอบสถานที่จัดงาน ให้วางกำลังในเส้นทางต่างๆโดยเฉพาะเส้นทางที่เป็นจุดอ่อนทางร่วม ทางแยก พร้อมทั้งให้สำรวจเส้นทางที่มีพื้นถนนที่ขรุขระเป็นอุปสรรคในการเดินทางและส่งผลให้รถชะลอตัวในเส้นทางขาออกนอกกรุงเทพฯ หรือในต่างจังหวัดให้มีการประสานหน่วยงานที่เกี่ยวข้องเพื่อแก้ปัญหา,พล.ต.ท.เดชณรงค์กล่าวว่า ด้านความปลอดภัยได้มีการกำชับทุก สน. เตรียมกำลังประจำจุดที่มีการจัดงานทุกจุด เรื่องการตรวจวัดแอลกอฮอล์ต้องมีการตั้งให้ถี่ขึ้น หากพบแล้วจะต้องมีการดำเนินการลงโทษตามกฎหมาย ซึ่งจะเน้นใน 2 จุดหลักๆ 1.สถานีขนส่งสายใต้ใหม่ 2.สถานีขนส่งหมอชิต ส่วนปัญหาเด็กแว้นที่จะออกมาก่อกวนในช่วงวันหยุด จะมีการตั้งด่านร่วมกันระหว่างตำรวจกับทหาร ในพื้นที่เสี่ยงเพื่อคอยกวดขันและปราบปราม ทั้งนี้ตำรวจทุกคนต้องออกมาปฏิบัติหน้าที่อย่างเคร่งครัดและพร้อมเพรียงไม่ควรหยุดหรือลาในหน้าเทศกาลเพราะความปลอดภัยประชาชนคืองานของตำรวจที่ควรพึงปฏิบัติ.
ที่กองบังคับการตำรวจจราจร (บก.จร.) พล.ต.ท.เดชณรงค์ สุทธิชาญบัญชา ผู้ช่วย ผบ.ตร. ที่ปรึกษา (สบ 10) เปิดเผยภายหลังเป็นประธานประชุมเตรียมความพร้อมการอำนวยความสะดวกด้านการจราจร
เดชณรงค์ สุทธิชาญบัญชา,ตำรวจ,จราจร,เคาต์ดาวน์,เทศกาลคริสต์มาส,ลาหยุด,ข่าว,ไทยรัฐฉบับพิมพ์